5 муниципальнӧй юкӧнлы сетасны грантъяс 10 миллион шайт мында быдӧнлы меставывса асвеськӧдлан органъяслӧн бур уджысь.

Сьӧм воас Интаса, Луздор, Сыктыв, Емдін да Кулӧмдін районъясса сьӧмкудъясӧ муниципалитетъяслысь 2011 вося удж донъялан кывкӧртӧдъяс серти.

«Дінмуса Веськӧдлан котыр дась отсавны налы, кодъяс зільӧны мыйкӧ вӧчны асьныс, а оз прӧста надейтчыны, мый кодкӧ на пыдди вӧчас уджсӧ, - комиссиялӧн удж кывкӧртӧдъяс серти пасйис Коми Республикаса Юралысь Вячеслав Гайзер. – Татчӧ пырӧ и торъя социальнӧй балаяслы отсӧг, и гырысь проектъяс збыльмӧдӧмын отсалӧм, сы лыдын налы, кодъяс пӧртсьӧны олӧмӧ канму-аспом либӧ муниципальнӧй-аспом йитӧдъяс подув вылын. Системаыс вермӧ уджавны быд районын, сы лыдын сиктъясын. Тайӧ ме гӧгӧрвои Кулӧмдін районӧ удж кузя ветлӧм дырйи. Кута лача, мый тайӧ примерыс лоас бур ышӧданаторйӧн став муниципалитетлы да, медводз, веськӧдлысьяслы. Водзмӧстчысь олысьяскӧд ӧттшӧтш, кодъяс дасьӧсь вежны бурланьӧ районса олӧмсӧ, найӧс ышӧдӧмӧн, позьӧ вӧчны ёна унджык ӧткӧн дорысь».